Na Facebook stranici Antifašistički vjesnik osvanula je vrlo ružna objava u kojoj se administratori naslađuju s jučerašnjom vijesti da je zagrebački kardinal i nadbiskup Josip Bozanić završio u bolnici.

Naime, na vijest o zdravstvenim problemima kardinala Bozanića, Antifašistički vjesnik je objavio: Umri Josipe ti to možeš!.

Foto: Screenshot epodravina

U komentarima se nastavilo vrlo ružno "navijanje" i likovanje nad kardinalovom nesrećom.

- Što prije, to bolje, napisao je jedan od komentatora.

Komentirao je i bivši SDP-ov saborski zastupnik Damir Tomić.

- Neće grom u koprive, napisao je Tomić.

Dno, dna za jednog saborskog zastupnika da ovako komentira Bozanićevu bolest, što god mislio o njemu. Sramite se g. Tomiću! @SDPHrvatske pic.twitter.com/iJakQaleE2 — Goran Penić (@gopenic) 3. kolovoza 2017.

Kad su Tomića prozvali zbog napisanog komentara, on je odgovorio da "barem ne poziva na streljanje", referirajući se na neprimjerene objave HDZ-ovca Hrvoja Marušića prema Inicijativi mladih za ljudska prava.

Osim Tomića, od istaknutih komentatora pisao je i sveučilišni profesor dr. sc. Paul Stubbs iz platforme "Zagreb je naš!".

- Die you evil S of a B, napisao je Stubbs.

Foto: Screenshot epodravina

Podsjećamo, kardinal Bozanić jučer je umjesto na služenju mise u Imotskom ostao u Zagrebu na liječničku preporuku nakon što je obavio liječničke pretrage.